ডোরাকাটা বাঘ (প্রজাপতি)
ডোরাকাটা বাঘ (বৈজ্ঞানিক নাম: Danaus genutia genutia) মাঝারি থেকে বড় আকারের প্রজাপতি যা বাঘ বা বাঘবল্লা নামেও পরিচিত। নিম্ফ্যালিডি পরিবারের ডানায়িনি উপগোত্রের সদস্য এরা। এদের চূড়া বাদে সামনের দুই ডানার ওপরের বাকি অংশ দেখতে বাঘের মতো তাই ডোরাকাটা বাঘ বা বাঘবল্লা বলেই পরিচিত। এই প্রজাপতির ওপর-পিঠ কমলা রঙের এবং শিরাগুলোর ওপর চওড়া কালোর টান দেখা যায়। সামনের ডানার শীর্ষের দিকে কিছুটা কালো জমির ওপর সাদা পটি আছে। এই কালো অঞ্চল সাদা পটি পেরিয়ে উপর দিকে চকোলেট রঙ দেখা যায়। পুরুষ প্রজাপতির নিচের পিঠে ডানার মাঝামাঝি কালো সাদায় মেশানো একটা ছোপ থাকে।